Rikunarita-ORG/Wikinium huggingface dataset:
# Polifenol

**Polifenol** (*polyphenol*) adalah jenis sebatian organik semulajadi yang dicirikan melalui keberadaan unit fenol yang banyak; sebatian-sebatian ini banyak didapatti dalam tumbuh-tumbuhan serta juga haiwan tertentu seperti artropod (merangkumi spesies serangga dan krustasea) dalam pelbagai struktur.

Polifenol umum disepakati pengkaji sebagai produk semula jadi "yang mempunyai struktur polifenol (iaitu, beberapa kumpulan hidroksil pada cincin aromatik)" termasuk empat kelas utama: "asid fenolik, flavonoid, stilbena dan lignan".

## Rujukan

## Pautan luar

* Phenol-Explorer, pangkalan data elektronik kandungan polifenol dalam makanan
* Groupe Polyphenols, masyarakat yang berdedikasi untuk kajian polifenol
# Bungarotoksin

**Bungarotoksin** ialah sekumpulan protein neurotoksik yang diperoleh daripada bisa ular katam tebu termasuk, termasuk spesies *Bungarus multicinctus*. Protein-protein neurotoksik ini terdiri daripada tiga jenis utama. α-Bungarotoksin merencatkan pengikatan asetilkolina (ACh) kepada reseptor nikotinik asetilkolina; β- dan γ-bungarotoksin bertindak di bahagian prasinaps dengan menyebabkan pelepasan acetylcholine berlebihan yang membawa kepada deplesi asetilkolina. Kedua-dua bentuk α dan β sudah dipastikan, dengan α seakan-akan neurotoksin panjang atau Type II yang didapati pada bisa elapid lain.

Jenis-jenis bungarotoksin:

* α-Bungarotoksin
* β-Bungarotoksin
* γ-Bungarotoksin

## Rujukan
# Sekotrop

**Sekotrop** atau **tahi malam** merupakan keluaran usus buntu dalam sistem pencernaan mamalia yang tergolong dalam order lagomorpha, yang merangkumi dua famili, iaitu Leporidae (arnab) dan Ochotonidae (pika). Sekotrop dikumuhkan melalui usus, kemudian dimakan semula untuk mendapatkan nutrien tambahan, dalam proses yang dikenali sebagai koprofagia. Pengingesan semula bahan kumuhan juga diamalkan oleh sebilangan kecil spesies rodensia (contohnya kapibara dan tikus belanda), marsupial (terutamanya yang muda) dan sejenis primat.

Sesetengah haiwan perlu mencernakan makanannya dua kali untuk mendapatkan segala nutrien, dan juga dipercayai bahawa ini juga melindungi arnab daripada jangkitan kuman.

## Penghasilan

Proses penghasilan sekotrop dikenali sebagai "penapaian usus belakang". Makanan melalui esofagus, perut, dan usus kecil, di mana nutrien mula-mula diserap secara kurang berkensan, dan kemudian memasuki kolon. Melalui peristalsis songsang, makanan dipaksa balik ke dalam usus buntu untuk dipecahkan ke pada gula ringkas (iaitu monosakarida) oleh penapaian bakteria. Selepas itu, sekotrop melalui kolon, dubur, dan dibuang oleh haiwan. Proses ini berlaku 4–8 jam selepas makan. Jenis pengingesan semula demi memperoleh lebih nutrien sebegini serupa dengan pengunyahan mamahan oleh lembu.

## Rujukan

## Lihat juga

* Koprofagia
# Hibernasi

Sekawan kelawar berhibernasi dalam sebuah lombong perak
**Hibernasi** atau **penghibernatan** (bahasa Inggeris: *hibernation*, serapan Latin: *hibernus* “musim dingin”) ialah keadaan tidak aktif dan penurunan metabolik di kalangan hidupan endoterma. Hibernasi merujuk kepada musim heteroterma yang mempunyai ciri-ciri tertentu seperti suhu badan yang rendah, pernafasan dan degupan jantung yang perlahan serta tahap metabolisme yang rendah. Walaupun fenomena ini asalnya lebih merujuk kepada perlakuan pada spesies tertentu seperti tikus, istilah ini kini juga dipakaikan untuk binatang seperti beruang dan kini digunakan berdasarkan pengurangan metabolik aktif bukannya penurunan suhu badan yang mutlak.

Tujuan hibernasi ini adalah untuk menyimpan tenaga dalam suatu tempoh tertentu bilamana bekalan makanan yang tersedia ada tidak mencukupi. Untuk menyimpan tenaga ini, hidupan endoterma akan mengurangkan tahap metabolisme yang kemudiannya menurunkan suhu badan. Hibernasi boleh menjangkau selama beberapa hari, minggu mahupun bulan bergantung pada spesies, suhu, waktu tahun, dan keadaan badan individu.

Sebelum memasuki tahap hibernasi ini, haiwan perlu menyimpan cukup tenaga agar dapat bertahan sepanjang seluruh musim sejuk. Spesies yang lebih besar memakan sejumlah besar makanan yang akan disimpan tenaganya dalam bentuk lemak. Kebanyakan spesies yang bersaiz kecil akan menyimpan makanan di tempat yang selamat. Beberapa spesies mamalia berhibernasi dalam keadaan bunting yang mana anak haiwan tersebut akan dilahirkan ketika atau tidak lama selepas tempoh hibernasi induk haiwan tersebut.

## Rujukan

## Bacaan lanjut

* Carey, H.V.; Andrews, M.T.; Martin, S.L. (2003). "Mammalian hibernation: cellular and molecular responses to depressed metabolism and low temperature". *Physiological Reviews*. **83** (4): 1153–1181. doi:10.1152/physrev.00008.2003. PMID 14506303.

* "Hibernation". *McGraw-Hill Encyclopedia of Science and Technology*. **1–20** (ed. ke-11). McGraw-Hill. 2012.
# Ubat antihipertensi

**Ubat antihipertensi** ialah kelas ubat yang digunakan untuk merawat hipertensi (tekanan darah tinggi). Terapi antihipertensi bertujuan untuk mencegah komplikasi tekanan darah tinggi, seperti strok dan penginfarkan miokardium. Bukti menunjukkan bahawa pengurangan tekanan darah sebanyak 5 mmHg dapat mengurangkan risiko strok sebanyak 34%, penyakit jantung iskemik sebanyak 21%, dan mengurangkan kemungkinan demensia, kegagalan jantung dan kematian akibat penyakit kardiovaskular. Terdapat banyak kelas antihipertensi, yang menurunkan tekanan darah dengan cara yang berbeza. Antara ubat yang paling penting dan paling banyak digunakan ialah diuretik tiazida, penyekat saluran kalsium, perencat ACE, antagonis reseptor angiotensin II (ARB), dan penghalang beta.

Jenis ubat yang digunakan pada mulanya untuk hipertensi telah menjadi subjek beberapa kajian besar dan menghasilkan garis panduan kebangsaan. Matlamat asas rawatan adalah pencegahan hipertensi endpoint penting, seperti serangan jantung, strok dan kegagalan jantung. Umur pesakit, keadaan klinikal yang berkaitan dan kerosakan organ dalam juga memainkan peranan dalam menentukan dos dan jenis ubat yang diberikan. Beberapa kelas antihipertensi berbeza dalam profil kesan sampingan, keupayaan untuk mencegah titik akhir, dan kos. Pilihan agen yang lebih mahal, di mana yang lebih murah akan sama berkesan, mungkin mempunyai kesan negatif terhadap belanjawan penjagaan kesihatan negara. Sehingga 2018, bukti terbaik yang terbaik membuktikan dos diuretik tiazid rendah sebagai rawatan pilihan pertama bagi tekanan darah tinggi apabila ubat diperlukan. Walaupun bukti klinikal menunjukkan penyekat saluran kalsium dan diuretik jenis tiazid lebih baik rawatan lini pertama untuk kebanyakan orang (dari segi keberkesanan dan kos pandangan), perencat ACE disyorkan oleh NICE di UK untuk mereka yang berusia di bawah 55 tahun.

## Rujukan
# Golden Gate

Golden Gate
Golden Gate, pandangan selatan ke arah San Francisco. Teluk San Francisco berada di sebelah kiri manakala Lautan Pasifik di sebelah kanan.

**Golden Gate** adalah sebuah selat yang menghubungkan Teluk San Francisco ke Lautan Pasifik. Sebuah jambatan yang dikenali sebagai Jambatan Golden Gate telah dibina merentasi selat ini pada tahun 1930-an. Selat yang sedalam beberapa kaki ini terbentuk disebabkan oleh ombak besar dan arus kuat berpunca daripada Sungai Sacramento dan Sungai San Joaquin.

Sebelum kedatangan orang Eropah pada abad ke-18, kawasan di sekitar selat dan teluk ini diduduki oleh orang Ohlone. Penemuan selat ini dan teluknya oleh penjelajah awal Eropah adalah tidak mudah, kemungkinan kerana kabus musim panas yang berpanjangan wujud di selat ini. Kewujudan selat ini tidak tercatat dalam perjalanan Juan Rodriguez Cavrillo atau pun Francis Drake, keduanya telah menjelajahi pesisir pantai berdekatan pada abad ke-16 dalam mencari Laluan Barat Laut. Selat ini juga tidak tercatat dalam pengamatan oleh beberapa penjelajah Sepanyol yang kembali dari Filipina dan berlabuh di Teluk Drakes yang berdekatan.

Penemuan pertama selat ini tercatat hampir 200 tahun kemudian apabila pada 1769, Sersan Jose Ortega melaporkan tidak dapat meneruskan pelayaran disebabkan selat ini.

## Rujukan

## Pautan luar

* National Park Service: Discovery of the Golden Gate Diarkibkan 2004-08-04 di Wayback Machine
* Golden Gate 360 Image (QTVR)
* Golden Gate 360 Image (Java)
* Digitally Restored Panoramic Composited View of The Golden Gate, Fort Point, and San Francisco Bay as seen from "Land's End" near Sutro Heights, c. 1895.
# Pindaan Pertama Perlembagaan Amerika Syarikat

**Pindaan Pertama Perlembagaan Amerika Syarikat** merupakan sebahagian daripada Perakuan Hak Amerika Syarikat yang secara tersurat melarang Kongres Amerika Syarikat daripada membuat undang-undang yang "menghormati pengukuhan sesebuah agama" atau yang melarang pengamalan agama, undang-undang yang mencabul kebebasan bersuara, kebebasan akhbar, menghadkan hak untuk berhimpun secara aman, atau menghadkan hak untuk mengemukakan petisyen ke atas kerajaan bagi menyuarakan ketidakpuasan.
# Gurun Mojave

Pasir Gurun Mojave
**Gurun Mojave** (disebut /moʊˈhɑːvi/ atau /məˈhɑːvi/), (**Hayikwiir Mat'aar** dalam Mojave), ialah gurun yang terletak di bahagian selatan California dan sebahagian kecil California Utara, barat daya Utah, selatan Nevada, dan barat laut Arizona, di Amerika Syarikat. Gurun ini dinamai dari suku asli Amerika, Mohave.

## Pautan luar

* Mojave Desert images at bioimages.vanderbilt.edu (slow modem version)

## Rujukan

* *Mojave Desert Wildflowers*, Jon Mark Stewart, 1998, pg. iv
# Gayam (moluska)

| Remis |
| --- |
|  |
| Kepah yang boleh dimakan. |
| Pengelasan saintifik |
| Alam: | Haiwan |
| Filum: | Moluska |
| Kelas: | Bivalvia |

**Kepah** atau **Siput gayam** merupakan sejenis kerang-kerangan air masin yang boleh dimakan dan banyak dijual di pasar, terutama pasar tani. ia ialah sejenis kerang-kerangan laut yang boleh dimakan dari genus *Asaphis*.

Ia boleh didapati di sekitar Perlis, Malaysia dan juga Satun, Thailand.

## Lihat juga

* Remis

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Kebakaran hutan Utara California (Oktober 2017)

| Kebakaran hutan Utara California (Oktober 2017) |
| --- |
| Copernicus Sentinel-3A satellite picture, October 9 |
|  |
| Lokasi | * California Utara
* Amerika Syarikat
 |
| Perangkaan |
| Jumlah keluasan | 210,244 ekar (85,083 he) |
| Kos | > $3 billion |
| Tarikh | 8 Oktober 2017 (2017-10-08) - kini |
| Bangunan musnah | 5,700 |
| Kematian | 42 |
| Tercedera | 185 |
| sunting · sunting di WikidataLihat pendokumenan templat ini |

Kebakaran hutan Utara California dari 7-14 Oktober 2017
Pada awal Oktober 2017, satu siri kebakaran liar telah mula berlaku di California, Amerika Syarikat. Ia telah berlaku di daerah Napa, Lake, Sonoma, Mendocino, Butte, dan Solano. Tujuh belas kebakaran liar yang lain turut dilaporkan buat masa ini. Kebakaran ini termasuklah kebakaran Tubbs (paling teruk), kebakaran Atlas, kebakaran Nuns dan lain-lain.

Tidak lama selepas kebakaran pertama pada 8 dan 9 Oktober, api mula marak dengan cepat dari keluasan 1,000 ekar (400 hektar) ke hampir 20,000 ekar (8,100 he) setiap hari. Pada 14 Oktober, kebakaran telah membakar lebih daripada 210,000 ekar (85,000 he), dan memusnahkan kira-kira 5,700 struktur dan memaksa 90,000 orang berpindah dari kediaman mereka. Kebakaran ini telah membunuh sekurang-kurangnya 42 orang dan kira-kira 185 yang lain dimasukkan ke hopsital, menjadikan minggu pada 8 Oktober 2017, sebagai minggu kebakaran hutan yang paling dahsyat di sejarah California. Secara keseluruhannya, peristiwa ini merupakan kehilangan nyawa terbesar akibat kebakaran hutan di Amerika Syarikat sejak Kebakaran Cloquet pada tahun 1918.

## Rujukan

## Pautan luar

* Interactive map of fires (*San Francisco Chronicle*)
# Pesawat

Sebuah pesawat Fokker 50
Sebuah kapal udara moden.
**Pesawat** (Jawi: ‏ڤساوت‎‎) ialah suatu mesin yang berupaya untuk terbang di udara.

Pesawat udara tergolong dalam dua kategori:

* Lebih berat daripada udara (*aerodyne*); ini termasuklah autogiro, helikopter dan pesawat udara konvensional bersayap kekal (kapal terbang).
 Pesawat bersayap selalunya menggunakan enjin pembakaran dalaman dan kipas atau enjin jet untuk menghasilkan daya tujahan. Pergerakan angin pada sayap menghasilkan daya angkat, membolehkan pesawat tersebut untuk terbang.

* Lebih ringan daripada udara (*aerostat*); ini termasuklah belon udara dan kapal udara.
 Pesawat *aerostat* terapung di udara sama seperti kapal terapung di air, iaitu dengan menggantikan udara di sekeliling pesawat dengan gas yang lebih ringan (helium atau hidrogen), atau udara panas.

## Lihat juga

* Pesawat tentera

## Pautan Luar

* Reka bentuk pengajaran pesawat dengan prototaip flyable
# Industri perkayuan

Kayu balak
Kayu yang telah siap diproses
**Industri perkayuan** merupakan industri hasil hutan bersumberkan balak, yang amat penting dalam membantu peningkatan ekonomi sesebuah negara. Kayu kini telah digunakan untuk pelbagai tujuan dan kayu telah dipelbagaikan pengeluarannya dalam sebilangan produk seperti papan lapis, papan gentian, kertas dan sebagainya.

## Lihat juga

* Pembalakan
# It's a Mad, Mad, Mad, Mad World

| It's a Mad Mad Mad Mad World |
| --- |
| Poster tayangan pawagam |
| Pengarah | Stanley Kramer |
| Dibintangi | Spencer Tracy, Milton Berle, Ethel Merman |
| Tarikh tayangan | 1963 |
| Bahasa | Inggeris  |

It's a Mad Mad Mad Mad World (bahasa Melayu harafiah Ia Dunia Yang Gila, Gila, Gila, Gila.) ialah sebuah filem berbahasa Inggeris yang mula ditayangkan pada tahun 1963.

Filem It's a Mad Mad Mad Mad World ini telah dihasilkan di bawah arahan pengarah Stanley Kramer.

## Pelakon

Filem ini turut disertai oleh beberapa orang pelakon terkenal, antaranya adalah Spencer Tracy, Milton Berle, Ethel Merman

## Ringkasan

Kata-kata terakhir pencuri yang mati mencetuskan perlumbaan tergesa-gesa merentas desa untuk mencari harta karun.

## Rujukan

## Pautan luar

* *It's a Mad, Mad, Mad, Mad World* di American Film Institute Catalog
* di Pangkalan Data Filem Internet (IMDb)
* *It's a Mad, Mad, Mad, Mad World* di TCM Movie Database
* (Inggeris) *It's a Mad, Mad, Mad, Mad World* di Allmovie
* *It's a Mad, Mad, Mad, Mad World* di Rotten Tomatoes
* It's a Mad, Mad, Mad, Mad World trailer di YouTube
* Criterion Collection essay by Lou Lumenick
* Article documenting Robert Harris' attempt to restore *It's a Mad, Mad, Mad, Mad World* di Wayback Machine (diarkibkan pada April 3, 2002)
* Writer Mark Evanier discusses his favorite movie
* Still a 'Mad, Mad, Mad, Mad World'?
* Road scenes from *It's a Mad, Mad, Mad, Mad World*
* Paul Scrabo's podcast focusing on the film's history, music and legacy
* Airport scenes from *It's a Mad, Mad, Mad, Mad World*
* World premiere newsreel footage di YouTube
* Jay Weston: It Was a "Mad World" Last Night at the Motion Picture Academy!
# Internet Broadway Database

Internet Broadway Database| Jenis tapak | Pangkalan data teater |
| Tersedia dalam | Inggeris |
| Pemilik | The Broadway League |
| URL | ibdb.com |
| Komersial | Ya |
| Pendaftaran | Pilihan |

**Internet Broadway Database** (**IBDB**) ialah laman web yang menyediakan pangkalan data dari penerbitan teater Broadway dan tenaga kerja mereka. Laman web ini dikendalikan oleh Jabatan Penyelidikan di The Broadway League, sebuah persatuan perdagangan untuk komuniti teater komersial Amerika Utara. Laman web ini juga memiliki aplikasi sesuai untuk iOS dan Android.

## Lihat juga

* Internet Theatre Database - ITDb
* Internet Movie Database - IMDb
* Internet Book Database - IBookDb
* Lortel Archives - IOBDb
* The Broadway League

## Rujukan

## Pautan luar

* (Inggeris) Tapak sesawang rasmi
* (Inggeris) Broadway League website
# Istana Hampton Court

*Hampton Court telah dialihkan ke sini. Untuk makna lain, sila lihat Hampton Court (nyahkekaburan)*

Pintu pagar Istana Hampton Court.
Matahari terbenam di *Long Water*.
**Istana Hampton Court** adalah bekas istana diraja di London Borough of Richmond upon Thames, barat daya London, England, United Kingdom. Istana ini terletak 11.7 batu di barat daya Charing Cross dan di hulu sungai Pusat London di tepi Sungai Thames. Ia dibuka kepada pelawat awam sebagai sebuah tarikan pelancong utama. *Home Park* istana adalah tempat Pesta Istana Hampton Court dan Petunjukan Bunga Istana Hampton Court tiap tahun.

## Rujukan

## Pautan luar

* Laman rasmi

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Kulit keras

Satu contoh sebuah buku moden cetakan kulit keras: Edisi pertama novel William Faulkner (1929) *The Sound and the Fury*
Sebuah buku cetakan **kulit keras** adalah sebuah buku dibatasi dengan kulit pelindung keras (jenis kadbod yang diliputi oleh kain, kertas berat, atau kadangkala kulit). Mereka mungkin mempunyai jahitan tulang yang fleksibel yang membenarkan buku tersebut rata bila diletakkan di atas sebuah permukaan apabila dibuka, walaupun buku kulit keras moden mempunyai tulang belakang yang telah digam.

## Lihat juga

* Kulit lembut

## Pautan luar

* How to make a simple Hardcover book
# Kod bar

Wikipedia dikodkan di dalam Code 128
Wikipedia dikodkan di dalam kod bar DataMatrix 2D
Sebuah **kod bar**, **kod palang** atau **kod batang** (*barcode*) mewakilkan maklumat melalui penurutan corak berulang yang boleh dilihat sehingga mampu dibaca mesin. Kod bar yang asas menyimpan data yang diterjemahkan kepada jalur-jalur lajur selari tercetak (selalunya menggunakan dakwat gelap atau dikontraskan latar belakang cerah) yang mana pengimbasan ini menghasilkan pantulan yang akan ditukarkan kepada bit 1 dan 0; pada masa kini, ia turut datang di dalam corak bebintik, bulatan-bulatan sepusat, dan kod teks yang tersembunyi di dalam gambar. Kod-kod ini boleh dibaca oleh pengimbas optik yang dipanggil pembaca kod bar atau diimbas daripada gambar oleh perisian khas.

Kod palang digunakan secara meluas untuk melaksanakan sistem Auto ID Data Capture (AIDC) yang meningkatkan kepantasan serta ketepatan kemasukan data komputer. Satu kelebihan kod bar berbanding kaedah lain adalah ia adalah lebih murah untuk dilaksanakan. Kos untuk melaksanakan kod bar adalah lebih kurang AS$0.005 berbanding RFID pasif yang mana masih berkos lebih kurang AS$0.07 hingga AS$0.30 setag.

## Lihat juga

* Pengenalpastian terautomasi dan perakaman data
* Pencetak kod bar
* Pengimbas kod bar
* Kod QR - Kod bar generasi kedua
* DataMatrix
* ISBN
* RFID

## Rujukan

## Pautan luar

* Barcode di Curlie
* ANSI Health Industry Bar Code (HIBC) Supplier Labeling Standard
* The Global Electronic Party Information Register (GEPIR) Diarkibkan 2008-04-22 di Wayback Machine Pangkalan Data Kod Bar Dalam Talian
* Barcodepedia.com Lagi Pangkalan Data Kod Bar Dalam Talian
* BarcodeLib.com Sebuah laman yang menyediakan penjenaan kod bar dan pustaka bacaan untuk pembangun Java dan .NET
* Pencetak Kod bar
* Barcode Writer Diarkibkan 2006-06-13 di Wayback Machine Penulis kod bar di dalam PostScript tulen.
# Bukan cereka

**Bukan cereka** (atau **bukan fiksyen**) ialah satu bentuk karangan, atau komunikasi lain dengan penerapan dan penerangannya difahami sebagai fakta. Pembentangannya mungkin sahih atau tidak, iaitu ia boleh sama ada memberi maklumat betul atau palsu mengenai subjek tersebut. Namun, ia dianggap secara umum bahawa pengarang untuk itu percaya ia benar semasa ia ditulis dan ataupun menyatakan beberapa bukti sahih kepada pembacanya.

## Jenis bukan fiksyen

## Sejarah

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Phytophthora infestans

| *Phytophthora infestans* |
| --- |
| Pengelasan saintifik |
| Domain: | Eukaryota |
| Alam: | Chromalveolata |
| Filum: | Heterokontophyta |
| Kelas: | Oomycetes |
| Order: | Peronosporales |
| Keluarga: | Pythiaceae |
| Genus: | *Phytophthora* |
| Spesies: | P. infestans |
| Nama binomial |
| Phytophthora infestans (Mont.) de Bary |

Gejala serangan hawar kentang pada daun.
Serangan *P. infestans* pada ubi kentang.
Phytophthora infestans adalah Oomycetes yang menyebabkan penyakit hawar daun merosakkan dedaun dan pereputan ubi kentang.

Perebakan ia dapat sebabkan keadaan yang sangat dahsyat; ia menjadi penyebab sebilangan kebulurann besar yang berlaku pada tahun 1845 terutamanya di Ireland serta di Tanah Tinggi Scotland pada tahun 1846 sehingga menyebabkan emigrasi besar-besaran penduduk setempat ke Amerika Syarikat.

Hingga sekarang patogen ini masih sering dianggap sebagai anggota fungi (kulat, jamur dan cendawan) meskipun pada hakikatnya ia lebih merupakan protista dan taksonominya lebih berkait rapat alga coklat.

## Pautan luar

* International Potato Center
* Online Phytophtora bibliography Diarkibkan 2006-10-14 di Wayback Machine
* Phytophthora Functional Genomics Database
* Phytophthora infestans Mitochondrial Genome Project Diarkibkan 2009-10-12 di Wayback Machine
* USDA-BARC Phytophthora infestans page Diarkibkan 2005-05-19 di Wayback Machine
* Phytophthora overview, detailed developmental stages, life cycle image at MetaPathogen Diarkibkan 2009-04-17 di Wayback Machine

Templat:Fungi-stub
# Senarai mamalia Australia

|  |
| --- |
|  |
|  |
|  |
|  |

Koala
Paus Humpback
Sebanyak 379 spesies mamalia telah direkodkan di Australia dan perairan kontinental; 357 orang pribumi dan 22 orang diperkenalkan. Senarai ini termasuk 2 monotrem, 159 marsupials, 76 kelawar, 69 tikus (5 diperkenalkan), 10 pinnipeds, 3 karnivorans terestrial (2 pengenalan baru-baru ini dan 1 terkini), 13 memperkenalkan ungulates, 2 diperkenalkan lagomorphs, 44 cetaceans dan 1 sirenian. Taksonomi dan tatanama yang digunakan di sini secara amnya mengikuti Van Dyck dan Strahan.

## Senarai mamalia di Australia

* Senarai kelawar Australia
* Senarai mamalia laut Australia
* Senarai monotrem dan marsupial Australia
* Senarai mamalia plasenta yang diperkenalkan ke Australia
* Senarai tikus Australia

## Senarai mamalia oleh negara atau wilayah Australia

* Senarai mamalia di New South Wales
* Senarai mamalia di Australia Selatan
* Senarai mamalia di Wilayah Utara
* Senarai mamalia Victoria
* Senarai mamalia di Australia Barat
* Senarai mamalia Tasmania
* Senarai mamalia Queensland
* Senarai mamalia di Wilayah Ibu Negara Australia

## Senarai mamalia oleh wilayah luaran Australia

* Senarai mamalia di Pulau Krismas
* Senarai mamalia Kepulauan Cocos (Keeling)
* Senarai mamalia di Pulau Heard dan Pulau McDonald
* Senarai mamalia Kepulauan Laut Karang
* Senarai mamalia Terumbu Ashmore
* Senarai mamalia di Pulau Norfolk
* Senarai mamalia Boigu, Saibai dan Dauan Islands (Selat Torres)
* Senarai mamalia di Pulau Macquarie

## Lihat juga

* Fauna Australia
* Senarai Akta Pemuliharaan Alam yang membahayakan fauna Queensland

## Rujukan
# Plat Eurasia

Ikuti media sosial  **Wikipedia Bahasa Melayu** di **Facebook**  · **Instagram**  · **Twitter**  · **Discord**  · **Telegram**
Ikuti media sosial  **Wikimedia Malaysia** di **Facebook**  · **Instagram**  · **Twitter**  · **Telegram** (saluran)  · (laman sembang)  · **WhatsApp** (saluran)